Töövõtuleping

Töövõtuleping (inglise keeles contract of service) on võlaõiguslik leping, mis sõlmitakse töövõtja ja tellija vahel. Lepinguga kohustub töövõtja täide viima töö ja saavutama kokkulepitud tulemuse,Võlaõigusseadus. – Riigi Teataja, RT I, 15.03.2022, 15, § 635. nagu uue asja valmistamine, muutmine või mõni muu töö, mida viiakse läbi tellija asjaga (näiteks transportimine, paigaldamine).Kalamees, Piia; Käerdi, Martin; Kärson, Sander; Sein, Karin. Lepinguõigus. Tallinn: Tallinna Raamatutrükikoda, 2017.  Tellija seevastu kohustub töövõtjale tehtu eest tasuma. Töövõtulepinguga määratakse ka töö tähtaeg.

Töövõtulepingu alaliik on tarbijatöövõtuleping, mille poolteks on majandus- või kutsetegevuses tegutsev töövõtja (ettevõtjaVõlaõigusseadus. – Riigi Teataja, RT I, 15.03.2022, 15, § 1.) ja tarbijast tellija. Tarbijatöövõtulepingu objektiks saab olla ainult vallasasi ehk miski, mis ei ole maatükkTsiviilõigusseadus. – Riigi Teataja, RT I, 20.06.2022, 32, § 50. ja mille asukohta võib vahetada ilma, et objekt saaks kahjustadaEesti Õigekeelsussõnaraamat. 2018.. Töövõtja osutab seega teenust tarbija asja suhtes, teenuse osutamise alla kuulub näiteks ka tarbijale kokkulepitu valmistamine.

 Töövõtja kohustused 
Töövõtja põhikohustused on lepingukohase töö tegemine ja kokkulepitud tulemuse saavutamine.Riigikohtu tsiviilkolleegiumi otsus 28.03.2011, 3-2-1-180-10, p 9. Juhul, kui töö tulemus vastab lepingu tingimustele, siis loetakse sõlmitud leping täidetuks eesmärgipäraselt ja nõuetekohaselt. 

Kuni üleandmiseni vastutab töö juhusliku hävinemise eest töövõtja.

 Tellija kohustused 

 Tasu maksmine 
Tellija peamine kohustus on töövõtjale maksta tasu tehtud töö eest. Tasu suurus määratakse tavaliselt lepingus pooltevahelise kokkuleppega.Töövõtuleping. Riigikohtu praktika ülevaade.  Kokkuleppe puudumisel makstakse välja tavapärane töötasu.Võlaõigusseadus. – Riigi Teataja, RT I, 15.03.2022, 15, § 637. Tasu makstakse välja vaid siis, kui tehtud töö vastab nõuetele. Vastasel juhul võib tellija lepingust taganeda ja jätta tasu maksmata. Tasu saab tellimuse täitmisel. Alammäär puudub.

 Töö vastuvõtmine 
Tellija kohustus on töö tegijalt vastu võtta. Tellija on kohustatud seda tegema, kui töö vastab kokkulepitud tingimustele või kui töö üleandmine oli kokku lepitud. Juhul, kui tellija alusetult keeldub tööd vastu võtmast töövõtja poolt antud tähtaja jooksul, loetakse töö sellegipoolest vastuvõetuks.Võlaõigusseadus. – Riigi Teataja, RT I, 15.03.2022, 15, § 638.

 Töö ülevaatamine ja mittevastavusest teatamine 
Töö ülevaatamise kohustus kehtib eelkõige tellijale, kes on sõlminud tarbijatöövõtulepingu. See tähendab, et leping on sõlmitud tellija majandus- või kutsetegevuses ja tal on kohustus töö esimesel võimalusel üle vaadata.Võlaõigusseadus. – Riigi Teataja, RT I, 15.03.2022, 15, § 643.

Töös ilmnenud puudustest on tellija kohustatud teavitama töövõtjat mõistliku aja jooksul alates teada saamisest või teada saama pidamisest. Tarbijatöövõtulepingu puhul tuleb töövõtjat teavitada kahe kuu jooksul, seejuures peab tellija kirjeldama avastatud puudusi piisavalt täpselt.Võlaõigusseadus. – Riigi Teataja, RT I, 15.03.2022, 15, § 644. Lepingutingimustele mittevastava töö korral võib tellija anda võimaluse töö parandamiseks või uue töö tegemiseks.

 Tööleping versus töövõtuleping 
Töövõtulepinguga töötaval inimesel ei ole õigust puhkuseseaduses sätestatud puhkustele, näiteks põhipuhkusele, ega puhkusetasudele. Samas teeb töövõtja tööd vabalt valitud ajal, kuid tähtajaks.
Üle kolmekuuse tähtajaga või tähtajatu töövõtu-, käsunduslepingu või muu teenuse osutamiseks sõlmitud võlaõigusliku lepingu alusel töö või teenustasusid saav isik on kaetud ravikindlustusega.

 Vaata ka 
 Tööleping

 Viited 

Välislingid
 eRT: Võlaõigusseadus, 36. peatükk Töövõtuleping, § 635 – § 657
 eesti.ee: Töövõtuleping
  töövaidlus.ee: Tööleping vs Töövõtuleping

Kategooria:Tööõigus
Kategooria:Lepingud